Zucca mot Nye Gretzky - stjernetreff i New York
New York Rangers med Mats Zuccarello tar imot Edmonton Oilers med Connor McDavid - omtalt som sportens Nye Wayne Gretzky - i Madison Square Garden natt til fredag. Oppgjøret starter 24.00 norsk tid. Det er snakk om en toppkamp. Edmonton Oilers ligger på 2. plass bak Montreal Canadiens i NHLs totaltabell, New York Rangers på 4. plass - foran Alexander Ovetsjkins Washington Capitals på delt 5. plasspoengmessig.19 år gamle Connor McDavid er imidlertid nærmest i en klasse for seg når det gjelder oppmerksomhet og forventninger. Bakgrunn: Gretzky: Her er den nye Gretzky Den kanadiske tenåringen har allerede rukket å vinne VM-gull. Han scoret det første målet da Canada slo Finland 2-0 i VM-finalen i Moskva i mai og ble som histroriens yngste – 19 år og 266 dager gammel - valgt som kaptein for et NHL-lag for to måneder siden. For Edmonton Oilers, klubben legenden Wayne Gretzky (55) ledet til fire seirer i sluttspillet om Stanley Cup. Gretzky var innehaver av 61 rekorder da han i 1999 la opp etter en 20 år lang karriere i verdens beste ishockeyliga, NHL. Det er dette Connor McDavid er utpekt til å kopiere eller leve opp til. Han pådro seg brudd på kravebenet umiddelbart etter NHL-debuten og spilte bare drøyt halvparten av Edmonton Oilers' kamper. Connor McDavid scoret likevel 16 mål og la 32 målgivende pasninger i løpet av 45 kamper. Til sammenligning ble Mats Zuccarello beste målpoengjeger i grunnserien (82 kamper) for New York Rangers med 61 målpoeng - 26 mål/36 målgivende - etter 81 kamper. Denne sesongen har Connor McDavid scoret fem mål og lagt syv målgivende pasninger i løpet av de 10 første kampene.– Han er en annerledes spiller. Antakelig den beste jeg har sett, sier Connor McDavids svenske lagkamerat Adam Larsson til hockeysverige.se . Mats Zuccarello har scoret fem mål og lagt tre målgivende på like mange kamper. McDavid er på delt 2. plass i NHLs totale målpoengliga, ett målpoeng bak Chicago Blackhawks Artem Anisimov (7 mål+6 målgivende) og Philadelphia Flyers Claude Giroux (2+11) som topper statistikken med 13 målpoeng. Zuccarello ligger «bare» på delt 6. plass i Rangers's interne statistikk over mål og målgivende. Manhattan-klubben har pøst inn mål innledningvis (6-1 og 5-0 siste to kampene) og nykommeren Jimmy Vesey er toppscorer med seks mål. Leste du denne? Zucca: Jeg er ikke mer verd enn de andre Connor McDavid er toppscorer og desidert beste målpoengjeger i Edmonton Oilers, som i likhet med Zuccarellos Rangers er en stor overraskelse så langt. Leste du denne? Million dollar hockey-baby VG+ tippet foran sesongen at hverken Connor McDavids Oilers eller Zuccarellos Rangers vil være blant de 16 - av 30 - lagene som går til sluttspill om Stanley Cup.Toppkampen i natt er spesiell på mange måter, utover Connor McDavids tilstedeværelse. Cam Talbot skal redde skudd mot sine gamle lagkamerater i Rangers for første gang siden han ble byttet bort til Oilers forrige sesong, etter å ha vært reservekeeper for Henrik Lundqvist i to år. Lundqvist holdt buret rent for 60. gang da Rangers slo St. Louis Blues 5-0 natt til onsdag. Bakgrunn (VG+) : Kong Henrik PS! Mats Zuccarello og Connor McDavid spilte mot hverandre i en treningskamp foran World Cup i Toronto i slutten av september. McDavids Nord-Amerika U23 vant 4-0 over Zuccarellos Team Europa, som gikk til finalen (tap 0-2 for Canada i kamper best av tre) i selve World Cup.
Mats Zuccarello (29) mot «Nye Wayne Gretzky». Norges desidert største hockeystjerne spiller mot verdens for øyeblikket mest omtalte hockeystjerne i NHL i natt.